Gísli J. Ástþórsson

Gísli J. Ástþórsson (5. apríl 1923 - 25. ágúst 2012) var íslenskur frumkvöðull í teiknimyndasögum og blaðamennsku.

Gísli fæddist í Vestmannaeyjum 5. apríl 1923. Foreldrar hans voru Sísí Matthíasson, húsmóðir og Ástþór Matthíasson, lögfræðingur. Gísli lauk BA-prófi í blaðamennsku frá University of North Carolina árið 1945 og varð þar með fyrsti Íslendingurinn með háskólamenntun í því fagi.

Að loknu námi réðst Gísli til Morgunblaðsins þar sem hann starfaði sem blaðamaður í fimm ár, hann var frumkvöðull í því að lrggja áherslu á fréttaflutning óháð flokkspólitík. Hann vann svo ýmis störf bæði á landi og á sjó, og stofnaði meðal annars og ritstýrði fréttablaðinu "Reykvíkingi" sem kom út hálfsmánaðarlega með níu tölublöðum árið 1952. 

Hann var svo ritstjóri Vikunnar frá 1953-1958 og Alþýðublaðsins frá 1958-1963. Það var á Alþýðublaðsárunum að fyrstu ádeiluteikningar hans birtust við upphaf fyrsta þorskastríðsins 1958. Teiknimyndasagan hans um Siggu Viggu, fiskvinnslustúlkuna í gúmmístígvélunum, birtist einnig fyrst í Alþýðublaðinu en síðar í Morgunblaðinu og nokkrum bókum. Eftir að Gísli hætti sem ritstjóri Alþýðublaðsins vann hann um tveggja ára skeið á dagskrárdeild Ríkisútvarpsins, en sneri sér síðan að kennslu í gagnfræðaskóla. Hann réðst aftur til Morgunblaðsins árið 1973 þar sem hann starfaði til 1993, en þá lét hann af störfum vegna aldurs. Það var á þessum árum hans á Morgunblaðinu að ádeiluserían „Þankastrik“ leit dagsins ljós, athugasemdir um atburði líðandi stundar sem vöktu iðulega mikil viðbrögð, en hún hélt svo áfram á DV eftir að Gísli hætti á Morgunblaðinu.

 Fjölskylda og afkomendur 
Foreldrar Gunnars voru Ástþór Matthíasson lögfræðingur, verksmiðjurekandi, forstjóri, f. 29. nóvember 1899 á Seyðisfirði, d. 7. desember 1970, og kona hans Jóhanna Sigríður Gísladóttir Johnsen Matthíasson (Sísí) húsfreyja, f. 22. nóvember 1904, d. 2. september 1990.

Systkini Gunnars og makar þeirra:

 Sigríður Erna Ástþórsdóttir húsfreyja, f. 18. september 1924 í Reykjavík, d. 11. nóvember 1979. Maður hennar Jón Ragnar Stefánsson, látinn.

 Matthías Ástþórsson myndlistarmaður, f. 10. júní 1926, d. 20. apríl 1988. Kona hans Musse W. Ástþórsson.

 Þór Ástþórsson rafvirkjameistari, f. 3. mars 1932, d. 8. júní 2002. Kona hans Marlaug Einarsdóttir.

 Ásgeir Ástþórsson, f. 11. mars 1937 á Sóla, d. 23. október 1937.

 Ásdís Munda Ástþórsdóttir húsfreyja, skrifstofumaður, f. 20. desember 1941 á Sóla. Maður hennar Sigfús Helgi Scheving Karlsson.

Gunnar var giftur Guðnýu Sigurgísladóttur, hún var með BA-próf í íslensku, húsfreyja, sjúkraliði, kennari, f. 4. desember 1926, d. 15. september 2017.

Þau áttu þrjú börn;

 Ástþór Gíslason sjávarlíffræðingur, f. 11. október 1951. Kona hans Erla Gunnarsdóttir.

 Hrafnkell Sigurgísli Gíslason kennari, f. 24. janúar 1953. Kona hans Ragnheiður Dóróthea Gísladóttir.

 Hólmfríður Gísladóttir fulltrúi, f. 13. janúar 1959, d. 22. nóvember 2017, var gift Kristínu Erlu Boland.

 Verk 
Eftir Gísla liggja átta bækur, skáldsögur og smásagnasöfn, auk þess sex kiljur með myndasögunum um Siggu Viggu og félaga. Loks hefur Gísli skrifað fjögur leikverk, þar af þrjú sjónvarpsleikrit.

 Bækur 

 Brauðið og Ástin
 Einfaldir og tvöfaldir (1963)
 Fífa (1977)
 Hlýjar Hjartarætur
 Hvað er ein milljón á milli vina? (1984)
 Sigga Vigga og tilveran
 Uglur og Páfagaukar

 Handrit 

 Öskubuska og maðurinn sem átti engar buxur (1986)

Tilvísanir

Flokkur:Íslenskir blaðamenn
Flokkur:Íslenskir teiknarar